Gandia organitza les I Jornades Tècniques per al coneixement del Patrimoni Cultural i Natural
01 juny 2021

## Gandia organitza les I Jornades Tècniques per al coneixement del Patrimoni Cultural i Natural01 juny 2021Última actualització: 01 juny 2021

![](../gestion/img/4d78edf5b4c778263d3dea5386351c04f10970388cd176dad59f264ddcdcfa7b.JPG)  
  

L'Ajuntament de Gandia, en el marc del projecte de posada en valor del patrimoni cultural i natural de la ciutat, organitza els dies 16, 17 i 18 de juny les I Jornades Tècniques per al coneixement del Patrimoni Cultural i Natural. Es tracta d'una iniciativa promoguda pels departaments de Turisme i Patrimoni i Medi Ambient dirigida a professionals del sector turístic, guies de turisme, a més de les empreses col·laboradores del SICTED Gandia.

La iniciativa té com a objectiu presentar un programa de formació i capacitació dels agents turístics en els aspectes més rellevants del patrimoni de la mà de tècnics municipals encarregats de la gestió del patrimoni i de la gestió turística, així com altres experts col·laboradors. En concret les jornades versaran sobre les propostes d'itineraris turístics i els continguts clau de cada recurs patrimonial per unificar criteris entorn de la qualitat, la rigorositat i la professionalitat en l'oferta de visites guiades als diferents espais proposats.

Les persones interessades a participar en aquestes jornades gratuïtes de forma presencial o telemàtica han de realitzar una inscripció prèvia a [https://visitgandia.com](https://visitgandia.com/gnd/Web_php/index.php?contenido=customForm&idForm=10).